คลังออกบอนด์ออมทรัพย์1.5หมื่นล้าน
รมว.คลังอนุมัติขายพันธบัตรออมทรัพย์1.5หมื่นล้าน อายุ 3 ปี และ 7 ปี ขายให้รายย่อย ซื้อขั้นต่ำได้ตั้งแต่ 1,000 บาท
21 พ.ย. 2559

รมว.คลังอนุมัติขายพันธบัตรออมทรัพย์1.5หมื่นล้าน อายุ 3 ปี และ 7 ปี ขายให้รายย่อย ซื้อขั้นต่ำได้ตั้งแต่ 1,000 บาท
นางสาวอุปมา ใจหงษ์ ผู้อำนวยการสำนักพัฒนาตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า นายอภิศักดิ์ ตันติวรวงศ์ รมว.คลัง เห็นชอบให้ออกพันธบัตรออมทรัพย์ขายให้รายย่อยวงเงิน 1.5 หมื่นล้านบาท เริ่มขายตั้งแต่ 13 ธ.ค. 2559 ถึง 9 เม.ย. 2560
นักลงทุนที่สนใจสามารถซื้อได้ขั้นต่ำ 1,000 บาท ไม่เกิน 2 ล้านบาท พันธบัตรออมทรัพย์มีอายุ 3 ปี และ 7 ปี โดยอัตราผลตอบแทนจะมีการประกาศอีกครั้ง ซึ่งมากกว่าผลตอบแทนตลาดเล็กน้อย โดยผลตอบพันธบัตรอายุ 3 ปี อยู่ที่ 1.7% และอายุ 7 ปี อยู่ที่ 2.2%
สำหรับตัวแทนจำหน่ายพันธบัตรออมทรัพย์ครั้งนี้ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ โดยสามารถทำรายการซื้อผ่านเคาน์เตอร์ธนาคารตัวแทนจำหน่ายทุกสาขา เครื่องถอนเงินอัตโนมัติ (ATM)